राजधानी पटना सं नाॅर्थ बिहारक सुदूर क्षेत्र मे सेहो परिवहन निगम के लग्जीरियस बस सं लोग सफर क पायत। परिवहन निगम के मुजफ्फरपुर, दरभंगा, मधुबनी, सुपौल, सहरसा सहित आन शहरक लेल बस चलेबाक योजना अछि। निगम मे नबका बस के खेप एला पर इ संभव अछि। जानकारक अनुसार चाइर सं पांच माह बाद बसा के एबाक संभावना अछि। अहि दिशा मे परिवहन विभाग प्रयास तेज क देलक अछि। परिवहन मंत्री सेहो लोग के बेसी सं बेसी सुविधा देबाक दिशा मे अधिकारि के काज करबा के लेल कहने अछि। ताहिलेल बस के संख्या बढ़ायल जायत।
 पटना सं नाॅर्थ बिहार के लेल निगम के अपन बस के संख्या ओते नै अछि, जतेक यात्री सफर करैत अछि। किछ बस पांच साल पुरान अछि, जे मुजफ्फरपुर, दरभंगा रूट मे चली रहल अछि। लम्बा रूट पर निगम के अपन लग्जीरियस बस के खगता अछि। नतीजा लोग के निगम मे पीपीपी मोड पर चलय बला बस के अलाबा प्राइवेट बस के सहारा अछि। 